CELEX: 62021TN0019
Language: da
Date: 2021-01-19 00:00:00
Title: Sag T-19/21: Sag anlagt den 19. januar 2021 — Amazon.com m.fl. mod Kommissionen

1.3.2021   
            
            
               DA
            
            
               Den Europæiske Unions Tidende
            
            
               C 72/34
            
         
      Sag anlagt den 19. januar 2021 — Amazon.com m.fl. mod Kommissionen
      (Sag T-19/21)
      (2021/C 72/46)
      Processprog: engelsk
      
         Parter
      
      
         Sagsøgere: Amazon.com, Inc. (Wilmington, Delaware, De Forenede Stater), Amazon Services Europe Sàrl (Luxembourg, Luxembourg), Amazon EU Sàrl (Luxembourg) og Amazon Europe Core Sàrl (Luxembourg) (ved advokaterne A. Komninos og G. Tantulli)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Europa-Kommissionens afgørelse C(2020) 7692 final af 10. november 2020 annulleres delvist, for så vidt som den udelukker Italien fra omfanget af undersøgelsen og fra retsvirkningerne af artikel 11, stk. 6, i forordning nr. 1/2003.
               
            
                  —
               
               
                  Kommissionen tilpligtes at betale sagsøgerens omkostninger og udgifter i forbindelse med den foreliggende sag.
               
            
         Søgsmålsgrunde og væsentligste argumenter
      
      Sagsøgerne har til støtte for deres søgsmål fremsat et enkelt anbringende om, at den anfægtede afgørelse ulovligt udelukkede Italien fra omfanget af sag AT.40703 og udelukkede Italien fra retsvirkningerne af artikel 11, stk. 6, i forordning nr. 1/2003. Hermed var den anfægtede afgørelse i strid med artikel 11, stk. 6, i forordning nr. 1/2003 og underminerede dens effektivitet og/eller omgik artikel 11, stk. 6, i forordning nr. 1/2003 i strid med forordningens formål.